**ΒΑΣΙΚΗ ΔΟΜΗ**

* ΠΡΟΣΦΩΝΗΣΗ
* ΠΡΟΛΟΓΟΣ
* ΚΥΡΙΟ ΘΕΜΑ
* ΕΠΙΛΟΓΟΣ
* ΑΠΟΦΩΝΗΣΗ

***ΠΡΟΣΦΩΝΗΣΗ***: τοποθετείτε **πάνω αριστερά** και μετά από αυτή βάζουμε κόμμα (,) και προχωράμε στην αποκάτω γραμμή. Είναι κλιμακωτή δηλαδή ξεκινάμε από τους πιο υψηλά ιστάμενους(οι ιερωμένοι, προσφωνούνται πάντα στην αρχή) και προχωράμε προς τους απλούς δέκτες/ακροατές. Π.χ. σε μία εκδήλωση που γίνεται στο σχολείο, ξεκινάμε την προσφώνηση από τον Δ/ντή, μετά αναφέρουμε τους καθηγητές και στο τέλος τους μαθητές:

Αξιότιμε κε Δ/ντά, Αξιότιμες /οι κύριες -οι καθηγήτριες -ητές, Αγαπητοί συμμαθητές, …..

**ΟΙΚΕΙΟ/ΦΙΛΙΚΟ ΥΦΟΣ: Αγαπημένοι φίλοι, Αγαπημένοι συμμαθητές, Αγαπητοί συμμαθητές, Φίλοι συμμαθητές, κα.**

**ΗΜΙΕΠΙΣΗΜΟ ΥΦΟΣ: Αγαπητοί φίλοι/ γονείς/ σύνεδροι/ συμπολίτες/ συνάδελφοι/συνδημότες, κ.α.**

**ΕΠΙΣΗΜΟ/ΤΥΠΙΚΟ ΥΦΟΣ: Παναγιότατε, Κυρίες και κύριοι, Αξιότιμοι κύριοι, Κύριε Πρόεδρε της Δημοκρατίας/Πρωθυπουργέ/Διευθυντά, Εκλεκτοί προσκεκλημένοι**, κ.α.

***Εάν πρόκειται για ομιλία μαθητή σε Μαθητικό Συνέδριο, μπορείτε απλώς να προσφωνήσετε τους Συνέδρους (Αγαπητοί Σύνεδροι)***

ΠΡΟΛΟΓΟΣ: **Στον πρόλογο γίνεται σύντομη αναφορά στην αφορμή της ομιλίας. Βασική λειτουργία του – ανεξαρτήτως  επικοινωνιακού πλαισίου – είναι   η  επιγραμματική παρουσίαση του θέματος και η σκοπιά από την οποία θα την αντιμετωπίσει ο ομιλητής, προσπαθώντας να κεντρίσει το ενδιαφέρον του ακροατηρίου. Παράλληλα, ο ομιλητής δηλώνει την ιδιότητά του. Είναι καλό επίσης να ευχαριστήσουμε  τους διοργανωτές του Συνεδρίου ή της εκδήλωσης που μας τίμησαν με την πρόσκλησή τους.**

**Παράδειγμα:**

Αγαπητοί σύνεδροι,

Αρχικά θα ήθελα να σας εκφράσω τις ευχαριστίες μου για τη δυνατότητα που μου δίνετε ως μέλος του 15 μελούς του 1ου ΕΠΑ.Λ. Περάματος να εκφράσω τις απόψεις μου σχετικά με ......, με αφορμή το σημερινό μας συνέδριο, με θέμα  .......... Θα συμφωνήσετε μαζί μου όταν λεω ότι το θέμα αυτό έχει εξέχουσα σημασία για την κοινωνία μας και χρήζει περαιτέρω συζήτησης και διερεύνησης.......

**ΚΥΡΙΟ ΜΕΡΟΣ: Ανάπτυξη της επιχειρηματολογίας. Διατύπωση των απόψεων σε γ΄ πρόσωπο. Διάνθιση του κειμένου με στοιχεία προφορικότητας: αποστροφές στο κοινό, χρήση α΄ και β΄ προσώπου, διατύπωση ερωτημάτων .**

**ΠΑΡΑΘΕΤΩ ΚΑΠΟΙΕΣ ΕΚΦΡΑΣΕΙΣ ΠΟΥ ΜΠΟΡΕΙΤΕ ΝΑ ΑΞΙΟΠΟΙΗΣΕΤΕ ΣΤΟ ΚΥΡΙΟ ΘΕΜΑ:
- Εκπροσωπώντας τη μαθητική κοινότητα θα ήθελα να επισημάνω ...**

- **Πρόθεσή μου δεν είναι τόσο ο καταλογισμός ευθυνών, όσο κυρίως η διερεύνηση των αιτιών του προβλήματος και η αναζήτηση ρεαλιστικών λύσεων ...**

**- Κρίνω σκόπιμο να αναφερθώ και ...**

**- Θα ήταν μεγάλη παράλειψη να μην αναφερθώ και ...**

**- Ας αναλογιστούμε όλοι ... / Ας προβληματιστούμε πάνω ... / Ας θυμηθούμε ...**

**- Δεν πρέπει να λησμονήσουμε και ...**

**- Θα συμφωνήσετε μαζί μου πως ...**

**- Αναμφισβήτητα είναι σημαντικό κι εσείς να συμμεριστείτε τις ανησυχίες μου/ ή να αφουγκραστείτε την αγωνία της γενιάς μου αναφορικά με ...**

**- Δεν θα μπορούσα να μην αναφερθώ και ...**

**- Θεωρώ χρέος μου να τονίσω/ να εξάρω το ρόλο/συμβολή/ να αναδείξω από αυτό το βήμα όλες τις παραμέτρους του φαινομένου και να καταστήσω σαφές ότι ...**

**- Κι εσείς γνωρίζετε ότι ... / Κατανοείτε ότι ...**

**- Δεν θα ήταν υπερβολή να πούμε ότι ...**

**- Είναι αναγκαίο να φωτίσουμε κι αυτή την πλευρά του θέματος, ώστε να καταστεί σαφές πως ...**

**- Προς επίρρωση των παραπάνω πρέπει να προσθέσω και ...**

**ΕΠΙΛΟΓΟΣ: Στον επίλογο έχουμε μία σύντομη ανακεφαλαίωση, ευχή, συμβουλή… Τονισμός ενός σημείου και διατύπωση συμπεράσματος, διατύπωση ευχαριστιών, προτροπής για το μέλλον. Π.χ.**

**Ολοκληρώνοντας την παρέμβαση μου / την ομιλία μου, θα ήθελα να σας επιστήσω την προσοχή στην ……………………… και να σας ευχαριστήσω για την προσοχή και τον χρόνο που μου διαθέσατε. Ή**

**Κλείνοντας, θα ήθελα να τονίσω μια φορά…………………………….. και να εκφράσω την ευχή/ελπίδα ότι θα σταθούμε όλοι στο ύψος που η περίσταση απαιτεί / ή**

 **ότι η πολιτεία/ η κοινωνία/ οι αρμόδιοι φορείς αλλά και όλοι μας θα επιδείξουμε τη δέουσα στάση, ώστε η κατάσταση θα βελτιωθεί.**

**Υποδείγματα αποφωνήσεων σε προσχεδιασμένο προφορικό λόγο****[[2]](http://www.blogger.com/post-create.g?blogID=2462508491549751169" \l "_ftn2" \o ")**

|  |  |  |
| --- | --- | --- |
| ΟΙΚΕΙΟ/ΦΙΛΙΚΟ ΥΦΟΣ | ΗΜΙΕΠΙΣΗΜΟ ΥΦΟΣ | ΕΠΙΣΗΜΟ/ΤΥΠΙΚΟ ΥΦΟΣ |
|           Ευχαριστώ.          Ευχαριστώ πολύ.          Σας ευχαριστώ.          Σας ευχαριστώ πολύ.          Σας ευχαριστώ και σας εύχομαι ό,τι καλύτερο.          Σας χαιρετώ..................... |        Σας ευχαριστώ για την αμέριστη προσοχή σας.       Σας ευχαριστώ για το θερμό ενδιαφέρον σας.       Σας ευχαριστώ θερμά.       Σας ευχαριστώ εκ βάθους καρδίας.................... |        Σας ευχαριστώ για την προσοχή που επιδείξατε.       Σας ευχαριστώ για το ενδιαφέρον που επιδείξατε.       Σας ευχαριστώ προκαταβολικά για την ανταπόκρισή σας........................ |

**Μικτή γλώσσα.**  **Η χρήση κατά βάση  του γ΄ προσώπου στο μεγαλύτερο μέρος της ομιλίας  θα προσδώσει στα λεγόμενα αντικειμενικότητα και καθολικότητα. Όμως στο πλαίσιο της ομιλίας είναι αποδεκτή η χρήση του α’ και β’  προσώπου, κυρίως στον πρόλογο, όπου ο ομιλητής αναφέρει την ιδιότητά του και στα σημεία που πρέπει να δοθεί ένα κλίμα αμεσότητας και οικειότητας.**